
Αθήνα, 10.11.2011
ΑΝΑΚΟΙΝΩΣΗ ΤΥΠΟΥ

Ευρωπαϊκό Βραβείο Νεότητας Καρλομάγνος
Προκηρύχθηκε ο Ετήσιος Διαγωνισμός για το 2012

Άρχισε την Πέμπτη η διαδικασία επιλογής για το Ευρωπαϊκό Βραβείο Νεότητας Καρλομάγνος. Απευθύνεται σε νέους που έχουν εμπλακεί σε προγράμματα που προάγουν την κατανόηση μεταξύ των λαών των Ευρωπαϊκών κρατών. Η προθεσμία για την υποβολή των προγραμμάτων για το διαγωνισμό του επόμενου έτους, για πέμπτη συνεχή φορά από το 2008, είναι η 23η Ιανουαρίου 2012.

Το Ευρωπαϊκό Βραβείο Νεότητας Καρλομάγνος, το οποίο διοργανώνεται από κοινού από το Ευρωπαϊκό Κοινοβούλιο και το Ίδρυμα του Διεθνούς Βραβείου Καρλομάγνου του Άαχεν, χορηγείται σε προγράμματα ή έργα που πραγματοποιούνται από άτομα μεταξύ 16 και 30 ετών. Τα βραβευμένα προγράμματα ή έργα θα πρέπει να χρησιμεύουν ως πρότυπα για τους νέους που ζουν στην Ευρώπη και προσφέρουν πρακτικά παραδείγματα Ευρωπαίων που ζουν μαζί ως μία κοινότητα. Δραστηριότητες  που έχουν σχέση με ανταλλαγές νέων, καλλιτεχνικά ή διαδικτυακά έργα με Ευρωπαϊκή διάσταση είναι μεταξύ των προγραμμάτων που επιλέγονται. 
Συνολικό χρηματικό έπαθλο 10.000 Ευρώ 

Στα τρία έργα ή προγράμματα που θα βραβευθούν θα απονεμηθεί το χρηματικό έπαθλο των € 5.000,  € 3.000, και €2.000 αντίστοιχα. Οι νικητές θα προσκληθούν επίσης να επισκεφθούν το Ευρωπαϊκό Κοινοβούλιο. 

Οι εκπρόσωποι των εθνικών έργων ή προγραμμάτων που θα βραβευθούν, θα προσκληθούν όχι μόνο στην  τελετή απονομής του Βραβείου Καρλομάγνου, αλλά δύο ημέρες αργότερα θα παραστούν στην τελετή απονομής του Βραβείου Καρλομάγνου στο Άαχεν της Γερμανίας, σ'ένα διήμερο ταξίδι.

2011 νικητές 

Το βρετανικό διαδικτυακό lifestyle περιοδικό "Europe & Me", που δημιουργήθηκε από μια ομάδα νέων το 2007, απέσπασε το πρώτο Βραβείο "Καρλομάγνος για τη Νεολαία" 2011. Το δεύτερο Βραβείο απενεμήθη στην ελληνική πρωτοβουλία "Balkans Beyond Borders", ενώ το τρίτο Βραβείο κέρδισε η Ισπανία με το πολιτιστικό πρόγραμμα ανταλλαγής φοιτητών Erasmus, "Escena Erasmus Project".
Χρονοδιάγραμμα 

Έναρξη διαγωνισμού και υποβολής αιτήσεων στο διαδίκτυο:10 Νοεμβρίου 2011

Λήξη προθεσμίας: 23 Ιανουαρίου 2012

Επιλογή των 27 έργων από εθνικές εξεταστικές επιτροπές : έως τις 5 Μαρτίου 2012

Επιλογή των τριών βραβευμένων έργων από ευρωπαϊκή εξεταστική επιτροπή:5 Απριλίου 2012

Τελετή απονομής : 15 Μαΐου 2012

Links:

The European Charlemagne Youth Prize website:

http://www.charlemagneyouthprize.eu/view/en/index.html
Application forms:
http://www.charlemagneyouthprize.eu/view/en/introduction.html
Foundation of the International Charlemagne Prize of Aachen:

www.karlspreis.de
Press Release on the 2011 award ceremony  (31 May 2011)
http://www.europarl.europa.eu/en/pressroom/content/20110530IPR20497/html/Europe-Me-wins-European-Charlemagne-Youth-Prize-2011
Για περισσότερες πληροφορίες:

ΤΣΟΥΤΣΟΠΛΙΔΗΣ Κωνσταντίνος
            (+30) 210 32 78 911  (Αθήνα)

Εκπρόσωπος Τύπου Γραφείου                     (+30) 6973 699 886  (κινητό)

Ενημέρωσης του ΕΚ στην Ελλάδα      
  (+33) 3 881 73822    (Στρασβούργο)

e-mail : constantinos.tsoutsoplides@europarl.europa.eu 
ΑΝΤΩΝΑΚΟΠΟΥΛΟΣ Λεωνίδας
             (+30) 210 32 78 911 (Αθήνα)

Επικεφαλής Γραφείου Ενημέρωσης               (+30) 6943 100 303  (κινητό)

του ΕΚ στην Ελλάδα         
                      (+33) 3 881 74356    (Στρασβούργο)

e-mail : leonidas.antonakopoulos@europarl.europa.eu 
Δείτε εδώ την διαδικτυακή Τηλεόραση του Ευρωπαϊκού Κοινοβουλίου :

http://www.europarltv.europa.eu/
Επισκεφθείτε την ανανεωμένη ιστοσελίδα του Γραφείου μας:  http://www.europarl.gr/
	Με την Συνθήκη της Λισαβόνας, σε ισχύ από τη 1η Δεκεμβρίου 2009, το Ευρωπαϊκό Κοινοβούλιο απέκτησε νέες σημαντικές νομοθετικές εξουσίες.  Το Ευρωπαϊκό Κοινοβούλιο συναποφασίζει πλέον με το Συμβούλιο των Υπουργών στο σύνολο, σχεδόν, της νομοθεσίας της Ευρωπαϊκής Ένωσης, συμπεριλαμβανομένων των πολιτικών στους τομείς της γεωργίας, της μετανάστευσης, της ενέργειας καθώς και στην κατάρτιση του προϋπολογισμού της Ε.Ε..  Ως το μόνο θεσμικό όργανο το οποίο εκλέγεται απευθείας από τους πολίτες της Ένωσης, το Ε.Κ. διασφαλίζει ότι η Ε.Ε. λογοδοτεί στους πολίτες της, με την ενίσχυση της συμμετοχής των Ευρωβουλευτών σε σημαντικές αποφάσεις όπως η κάλυψη αξιωμάτων σε κορυφαίες θέσεις της Ευρωπαϊκής Ένωσης.

